Velado al Itala Kongreso 2017
#000000
Itala Esperantista Federacio organizas la 19-26an de aŭgusto 2017 veladon por esperantistoj en la pitoreska Golfo de Taranto (sudorienta Italio). Ni velados admirante de la maro la tipajn vilaĝojn de la regiono kaj ĝiajn mirindajn naturvidindaĵojn.
#000002
Velumi estas ebleco por viziti interesajn lokojn en formo de respondeca turismo, interrilatiĝi kun samideanoj kaj ferii kune en nekutima etoso. La velumantoj, ensorbite de la naturaj elementoj, estas en strikta kontakto kun la maro, la vento kaj la simpleco; sen bruo, sen malŝparo, sen urĝo. Estos ŝanco por renkonti novajn geamikojn esperantistajn ene de la emocianta nekutima kadro de la velkrozado.
#000003
La partopreno estas malfermita al ĉiuj velistoj kaj novicoj. Ne estas bezonata antaŭa sperto pri velŝipado, tamen ĉiu partoprenanto havos la eblecon stiri la jaĥton kaj praktiki velŝipajn manovrojn. La velkrozado estos didaktika travivaĵo, tamen ne estos kurso de faka Esperanto pri velado, sed kurso de velpraktikado en Esperanto. La jaĥtestro donos al ĉiu partoprenanto ilustritan kajeron pri velŝipaj manovroj en Esperanto. La jaĥtestro estas sperta itala velisto kaj velad-instruisto, volontulo, membro de Grupo Esperanto Tigullio, parolanto de Esperanto.
#000004
Prezo por unu persono: 590 eŭroj (antaŭpago 25%). La prezo inkludas: luadon de la jaĥto, jaĥtestron kaj kajeron pri velŝipaj manovroj en Esperanto. La prezo ekskludas: vojaĝelspezojn por atingi la jaĥton, komunan kason, kaŭcion, asekuron, littukojn.
#000005
La jaĥto: modelo “Bavaria 44”, 14 metrojn longa, kun 4 kajutoj, 10 kuŝlokoj, 2 necesejoj, kuirejo kaj saloneto.
#000009